laion/Wikipedia-Exotic huggingface dataset:
আটঘরিয়া উপজেলা

আটঘরিয়া উপজেলা বাংলাদেশের পাবনা জেলার অন্তর্গত একটি উপজেলা। আটঘরিয়া উপজেলার ২৪°০৩´ থেকে ২৪°১২´ উত্তর অক্ষাংশ এবং ৮৯°১০´ থেকে ৮৯°২৫´ পূর্ব দ্রাঘিমাংশে অবস্থিত। ১৮৬.১৫ বর্গ কিলোমিটার। এ উপজেলার উত্তরে চাটমোহর উপজেলা ও ফরিদপুর উপজেলা, দক্ষিণে পাবনা সদর উপজেলা ও ঈশ্বরদী উপজেলা, পূর্বে সাঁথিয়া উপজেলা, পশ্চিমে ঈশ্বরদী উপজেলা ও নাটোর জেলার বড়াইগ্রাম উপজেলা। আটঘরিয়া থানা গঠিত হয় ১৩ জানুয়ারি ১৯১৫ সালে। উপজেলায় রূপান্তরিত হয় ১৯৮৩ সালে। উপজেলার ইউনিয়নসমূহ মাজপাড়া ইউনিয়ন চাঁদভা ইউনিয়ন দেবোত্তর ইউনিয়ন একদন্ত ইউনিয়ন লক্ষ্মীপুর ইউনিয়ন ২০১১ সালের আদমশুমারি মতে এই উপজেলার জনসংখ্যা ১,৫৭১২৫৪ জন। খিদিরপুর ডিগ্রি মহাবিদ্যালয় (১৯৯৫), দেবোত্তর ডিগ্রি মহাবিদ্যালয় (১৯৯৫), আটঘরিয়া ডিগ্রি মহাবিদ্যালয় (১৯৭২), খিদিরপুর টেকনিক্যাল অ্যান্ড বিজনেস  ম্যানেজমেন্ট কলেজ (২০০৩), আটঘরিয়া পাইলট উচ্চ বিদ্যালয় (১৯৫৪), দেবোত্তর পাইলট উচ্চ বিদ্যালয় (১৯৬৬), দেবোত্তর মডেল সরকারি প্রাথমিক বিদ্যালয় (১৮৮০), ত্বাহা ইসলামিয়া সিনিয়র মাদ্রাসা (১৯২৩), একদন্ত ডিগ্রি কলেজ, ধলেশ্বর ইসলামিয়া দাখিল মাদ্রাসা (১৯২২)। শিক্ষার  গড় হার : ৫৬.৭%; পুরুষ ৫৮.৯%, মহিলা ৫৪.২%। মুক্তিযুদ্ধের ঘটনাবলি ১৯৭১ সালে মাজপাড়া ইউনিয়নের বংশীপাড়া ঘাটে পাকসেনাদের সঙ্গে মুক্তিযোদ্ধাদের লড়াইয়ে ১ জন পাক অফিসার নিহত হয় এবং ১২ জন মুক্তিযোদ্ধা সহ ৩ জন গ্রামবাসি শহীদ হন। খানবাড়ি মসজিদ (আটঘরিয়া), মৃধার মসজিদ (আটঘরিয়া), বেরুয়ান জামে মসজিদ (বেরুয়ান), বিশ্রামপুরী জামে মসজিদ (বিশ্রামপুরী শব্দটি খুঁজে পাওয়া যায় কবি ও কথাসাহিত্যিক 'মেওর বংশীরাজ' এর বেশকিছু রচনাবলীতে)। এই উপজেলার অর্থনীতি প্রধানত কৃষিনির্ভর। প্রধান ফসল ধান, পাট, গম, ভুট্টা, আঁখ, পান, ডাল, সরিষা, বেগুন, আলু, কাঁচা মরিচ, পটল, পিঁয়াজ, রসুন, শাকসবজি। কুটিরশিল্প তাঁতশিল্প, বাঁশশিল্প, বেতের কাজ, কাঠের কাজ, রেশম উৎপাদন শিল্প ইত্যাদি ক্ষুদ্র ও মাঝারি শিল্প কারখানা রয়েছে। ইশারত আলী (সাবেক উপজেলা চেয়ারম্যান), মাওলানা জহুরুল ইসলাম খাঁন (সাবেক উপজেলা চেয়ারম্যান), মুক্তিযোদ্ধা আনোয়ার হোসেন রেনু (সাবেক উপজেলা চেয়ারম্যান), মুহাম্মদ লোকমান হোসাইন (শিক্ষাবিদ), জহুরুল ইসলাম (মুক্তিযোদ্ধা কমান্ডার), আমিনুল ইসলাম (সাবেক মেয়র) প্রমুখ। চন্দ্রনাথ সেনের জমিদার বাড়ি অধম রশীদ কটেজ (বাঙালি মুসলিম কবি ও কথাসাহিত্যিক 'মেওর বংশীরাজ 'র জন্মস্থান)। বাংলাদেশ জাতীয় তথ্য বাতায়ন (জুন ২০১৪)। "এক নজরে আটঘরিয়া"। গণপ্রজাতন্ত্রী বাংলাদেশ সরকার। ২০ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৪।  বাংলাপিডিয়ায় আটঘরিয়া উপজেলা
ন্যাশনাল জিওগ্রাফিক চ্যানেল (ভারত)

ন্যাশনাল জিওগ্রাফিক চ্যানেল (ভারত) (ইংরেজি: National Geographic Channel (India)) হল একটি ভারতীয় প্রামাণ্যচিত্র বিষয়ক বাণিজ্যিক টেলিভিশন চ্যানেল, যাকে বাণিজ্যিকভাবে সংক্ষেপে ন্যাট জিয়ো ইন্ডিয়া বলা হয়। এটি ডিসকভারি চ্যানেল ও হিস্ট্রি চ্যানেলের ন্যায় বিভিন্ন প্রামাণ্যচিত্র নির্মাণ প্রতিষ্ঠান, বিশেষ করে দ্যা ন্যাশনাল জিওগ্রাফিক সোসাইটি দ্বারা নির্মিত সত্যঘটনানির্ভর ডকুড্রামা এবং জীবজগৎ,প্রকৃতি,ইতিহাস প্রভৃতির উপর ভিত্তি করে নির্মিত প্রামাণ্য অনুষ্ঠান সম্প্রচার করে। বর্তমানে এটি মূল ইংরেজি এবং হিন্দী, তামিল, তেলুগু ও বাংলা ভাষায় ডাবিং করা অডিও ফিডসহ ভারত ও বাংলাদেশে যৌথভাবে তাদের অনুষ্ঠানসমূহের সার্বক্ষণিক স্যাটেলাইট সম্প্রচার করে। এটি বর্তমানে নর্মাল ডেফিনেশন ছাড়াও এইচ. ডি. ফরম্যাটেও সম্প্রচারিত হয়। বাংলাদেশের প্রায় সকল কেবল অপারেটরে চ্যানেলটির সম্প্রচার হয়। বাংলা ভাষায় ডাবিং অনুষ্ঠান প্রচারের কারণে খুব দ্রুত জনপ্রিয় চ্যানেল হিসেবে দর্শকমনে জায়গা করে নিয়েছে চ্যানেলটি। ন্যাশনাল জিওগ্রাফিক চ্যানেল ভারত নিম্নলিখিত অনুষ্ঠানগুলি সম্প্রচার করে থাকে: ব্যাঙ্গেড আপ এ্যাব্রোড কট ইন দ্যা এ্যাক্ট এক্সপেন্ডিশন উইল্ড ব্রেইন গেম সাইন্স অব স্টুপিড স্নেক ইন দ্যা সিটি ওয়েরড বাট্ ট্রু ডু অর ডাই ডেনজার ডেকোডেড NAT GEO INDIA SHOWS
আফসানা আরা বিন্দু

আফসানা আরা বিন্দু (জন্ম: ১৪ জানুয়ারি ১৯৮৮) হলেন একজন বাংলাদেশী অভিনেত্রী এবং মডেল। তিনি লাক্স-চ্যানেল আই সুপারস্টার ২০০৬ থেকে চলচ্চিত্রে আগমন করেন। বিন্দু মূলত ছোট পর্দার অভিনেত্রী হলেও বড় পর্দায় অভিনয় করেও সুনাম অর্জন করেছেন। তার অভিনীত প্রথম চলচ্চিত্র ছিল "দারুচিনি দ্বীপ"। তিনি জাহাঙ্গীরনগর বিশ্ববিদ্যালয় হতে ব্যবসায় প্রশাসন বিদ্যায় স্নাতক। বিন্দু লাক্স-চ্যানেল আই সুপারস্টার প্রতিযোগিতার মাধ্যমে তার অভিনয় জীবন শুরু করেন। যদিও তিনি সেখানে প্রথম রানার আপ হয়েছিলেন। বিন্দুর প্রথম চলচ্চিত্র হুমায়ূন আহমেদের "দারুচিনি দ্বীপ" ছিল ব্যবসায়িকভাবে সফল। ধীরে ধীরে তিনি মডেল এবং উপস্থাপক হিসেবেও খ্যাতি লাভ করেন। এরপর জাগো তার আরও একটি ব্যবসাসফল চলচ্চিত্র। বিন্দু অসংখ্য জনপ্রিয় টেলিফিল্ম, নাটক, মডেলিং এবং বিজ্ঞাপণ চিত্রে কাজ করেছেন। তার সর্বশেষ অভিনীত "এইতো প্রেম" চলচ্চিত্রটি গত ১৩ মার্চ ২০১৫ সালে মুক্তি পায়। সিজেএফবি পারফরম্যান্স পুরস্কার ২০১১ - সেরা টিভি অভিনেতা "আমাদের বিন্দু স্বপ্নের সিন্ধু"। বাংলানিউজ২৪ডট কম। সংগ্রহের তারিখ ২০২০-০১-২৮।  priyodesk (২০১১-১১-১৫)। "Afsana Ara Bindu"। People.priyo.com। ২০১১-১১-০৮ তারিখে মূল থেকে আর্কাইভ করা। সংগ্রহের তারিখ ২০১২-০৮-১০।  "সিজেএফবি পারফর্মেন্স অ্যাওয়ার্ড অনুষ্ঠিত"। বাংলানিউজটোয়েন্টিফোর.কম। ৮ অক্টোবর ২০১১। সংগ্রহের তারিখ ১৫ মে ২০২০।  উইকিমিডিয়া কমন্সে আফসানা আরা বিন্দু সংক্রান্ত মিডিয়া রয়েছে। শাকিব খান মামনুন হাসান ইমন দিলরুবা ইয়াসমিন রুহি
লুসিয়াস এপুলিয়াস

লুসিয়াস এপুলিয়াস (আনু. ১২৪ - আনু, ১৭০) রোমান লেখক এবং দার্শনিক। নুমিডিয়ার (বর্তমান আলজেরিয়া) অন্তর্গত মাদাউরাস অঞ্চলে জন্মগ্রহণ করেন। তার বাবা ছিলেন একজন স্বনামধন্য ম্যাজিস্ট্রেট। কার্থেজের একটি বিখ্যাত বিদ্যালয়ে সাহিত্যের পাঠ শেষ করার পর তিনি এথেন্সে গিয়ে দর্শন শাস্ত্র বিষয়ে অধ্যয়ন করেন। প্রচুর স্থান ভ্রমণ শেষে ১৫০ সালের দিকে তিনি রোম সফর করেন। ১৫৫ সালের দিকে এক সম্পদশালী মধ্যবয়স্ক মহিলাকে বিয়ে করেন। তার স্ত্রীর আত্মীয়-স্বজন দাবী করতেন যে, এই মহিলার ভালোবাসা পাওয়ার জন্য লুসিয়াস তার উপর কোন জাদুর প্রভাব খাটিয়েছেন। তার প্রথম বিখ্যাত সাহিত্যকর্ম অ্যাপোলজিয়া নামে একটি পুস্তক আকারে প্রকাশিত হয়েছিল। বর্তমানেও এই বইটি পাওয়া যায়। এতে তিনি জাদুর প্রভাব খাটানোর ব্যাপারে তাকে অভিযুক্ত করার প্রতিবাদে একটি ভাষ্য যোগ করেন। এরপর তিনি নিজেকে সাহিত্য সৃষ্টি এবং বাগ্মীতা চর্চার কাজে নিয়োজিত করেন। ব্যাপক জনপ্রিয় হন এবং তার বেশ কিছু প্রতিকৃতিও কার্থেজ নগরীতে স্থাপন করা হয়েছিল। লুসিয়াস এপুলিয়াসের সবচেয়ে বিখ্যাত সাহিত্যকর্ম হচ্ছে মেটামরফোসিস (রুপান্তর)। এর জনপ্রিয় নাম হচ্ছে The Golden Ass যার বাংলা অনুবাদের নাম দেয়া হয়েছে স্বর্ণগর্দভ। বাংলা একাডেমি থেকে প্রকাশিত এই বাংলা অনুবাদটি করেছেন আবদুল গণি হাজারী। এই উপন্যাসের প্রধান চরিত্র "লুসিয়াস" জাদুর প্রভাবে গাঁধায় রুপান্তরিত হন। বিভিন্ন অভিযান পরিচালনার পর অবশেষে মিশরীয় দেবী আইসিসের একজন ধর্মপ্রচারকের হাতে গোলাপ খেয়ে তিনি পুনরায় মানুষে রুপ লাভ করেন। এই উপন্যাসের বিশিষ্টতা হচ্ছে, এতে সমকালীন রোমীয় সাহিত্য ও জনজীবনের স্পষ্ট রুপরেখা ফুটে উঠেছে। এপুলিয়াসের লেখা দ্বারা অনেকেই প্রভাবিত হয়েছেন। এদের মধ্যে রয়েছেন, হেনরি ফিল্ডিং, টোবিয়াস স্মলেট এবং জিওভান্নি বোকাচ্চিও। লুসিয়াস এপুলিয়াস ঘটনার ও কার্যকারণের বিস্তৃত বর্ণনার প্রাঞ্জল উপস্থাপনার জন্য সুপরিচিত। এছাড়াও তার লেখার মধ্যে রুপকতার আড়ালে চরম বাস্তবতার নিদর্শন পাওয়া যায়। অ্যাপোলজিয়া মেটামরফোসিস (ল্যাটিন সাহিত্য) "Lucius Apuleius". Encyclopædia Britannica. "Apuleius, Apology"। George Town University। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ক্রিকেট বিশ্বকাপ ট্রফি

আইসিসি ক্রিকেট বিশ্বকাপ ট্রফি (ইংরেজি: ICC Cricket World Cup Trophy) বিশ্বকাপ ক্রিকেট প্রতিযোগিতার চূড়ান্ত খেলায় বিজয়ীকে প্রদান করা হয়। বর্তমান ট্রফি ১৯৯৯ সালের বিশ্বকাপ ক্রিকেট প্রতিযোগিতাকে ঘিরে তৈরী করা হয়েছিল। বিশ্বকাপের ইতিহাসে এটিই ছিল প্রথম স্থায়ী পুরস্কার। এরপূর্বে ১৯৭৫ সালের প্রতিযোগিতার পর থেকে প্রত্যেকটি প্রতিযোগিতায় বিভিন্ন ধরনের ট্রফি তৈরী করে বিজয়ী দলকে প্রদান করা হতো। বর্তমান ট্রফির নকশাকার ও প্রস্তুতকারক প্রতিষ্ঠানের দায়িত্ব পেয়েছিল লন্ডনের গারার্ড এন্ড কোং প্রতিযোগিতা আয়োজনের মাত্র দুইমাস পূর্বে। বর্তমান ট্রফিটি রৌপ্য ও সোনালী রঙের সমন্বয়ে তৈরী। তিনটি রৌপ্য দণ্ডের উপর একটি সোনালী গোলক স্থাপন করা হয়েছে। দণ্ড তিনটিকে স্ট্যাম্প ও বল সদৃশ্য করে সাজানো হয়েছে যা ক্রিকেটের মৌলিক বিষয় - ব্যাটিং, বোলিং এবং ফিল্ডিংকে উপস্থাপন করা হয়েছে। এছাড়াও গোলককে ক্রিকেট বলরূপে চিত্রিত করা হয়েছে। ট্রফিটি ৬০ সেন্টিমিটার উচ্চতাবিশিষ্ট এবং ওজন আনুমানিক ১১ কিলোগ্রাম। পূর্বেকার বিশ্বকাপ বিজয়ী দলের নাম ট্রফিতে খোদাই করা আছে এবং তাতে সর্বমোট বিশটি নাম লিপিবদ্ধ করা যাবে। মূল ট্রফিটি আন্তর্জাতিক ক্রিকেট কাউন্সিল (আইসিসি) কর্তৃপক্ষ সংরক্ষণ করেন। বিকল্প একটি ট্রফি বিজয়ী দলকে স্থায়ীভাবে প্রদান করা হয়। ১৯৭৫ সাল থেকে ১৯৮৩ সাল পর্যন্ত বিশ্বকাপ বিজয়ী দলকে প্রদান করা হতো। এ সময় প্রুডেন্সিয়াল প্রাইভেট লিমিটেড কোং প্রধান ব্যবসায়িক অংশীদার ছিল। ব্যবসায়িক অংশীদার পরিবর্তনের ফলে ১৯৯৯ সালের আইসিসি ক্রিকেট বিশ্বকাপে ট্রফির নকশা পরিবর্তিত হয়। আইসিসি’র নিজস্ব ট্রফি প্রদানের সিদ্ধান্ত না থাকায় প্রথম তিন বিশ্বকাপে একই ট্রফি প্রদান করা হলেও রিলায়্যান্স ইন্ডাস্ট্রিজ কর্তৃক ১৯৮৭, বেনসন এন্ড হেজেস কর্তৃক ১৯৯২ এবং আইটিসি ব্র্যান্ডের উইলস কর্তৃক ১৯৯৬ সালের বিশ্বকাপে পৃথক পৃথক ট্রফি প্রদান করা হয়। ১৯৯৯ সালের চ্যাম্পিয়নশীপে বর্তমান ট্রফি তৈরী করা হয়। প্রতিযোগিতার ইতিহাসে এটি স্থায়ী পুরস্কার হিসেবে প্রদান করা হয়। ট্রফির নকশা ও তৈরীতে লন্ডনভিত্তিক গারার্ড এন্ড কোং তৈরী করে। দুই মাস সময় নিয়ে ট্রফি নির্মাণ কার্যের সমাপ্তি ঘটে। "Trophy is first permanent prize in game's history"। cnnsi.com। ২৩ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০০৭।  "Cricket World Cup- Past Glimpses"। webindia123.com। সংগ্রহের তারিখ ৩১ অক্টোবর ২০০৭।  Rodrigopulle, Elmo (১১ এপ্রিল ২০০৭)। "Big money for winner of World Cup 2007"। Daily News (Sri Lanka)। Cabinet of Sri Lanka। ১৯ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১২।  Wijesiri, Lionel (২৮ এপ্রিল ২০১১)। "Battle for World cricket supremacy"। Daily News (Sri Lanka)। Cabinet of Sri Lanka। ১৯ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১২।  "How limited-overs cricket led to birth of World Cup"। Dawn (newspaper)। ৯ ফেব্রুয়ারি ২০১১। সংগ্রহের তারিখ ৪ এপ্রিল ২০১১।  "World Cup sponsorship v prize money"। IBNLive.com। ১৪ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০১১।  "Trophy is first permanent prize in game's history"। cnnsi.com। ২৩ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০০৭।  বিশ্বকাপ প্রতিযোগিতা ক্রিকেট বিশ্বকাপ ২০১৫ ক্রিকেট বিশ্বকাপ
রি-ছোস-ঙ্গেস-দোন-র্গ্যা-ম্ত্শো

রি-ছোস-ঙ্গেস-দোন-র্গ্যা-ম্ত্শো (ওয়াইলি: Ri chos nges don rgya mtsho) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা হিসেবে পরিচিত দোল-পো-পা-শেস-রাব-র্গ্যাল-ম্ত্শান দ্বারা রচিত একটি বিখ্যাত গ্রন্থ বিশেষ। সমাধিনির্মোচনসূত্রে সর্বপ্রথমবার উল্লিখিত ধর্মচক্রের তত্ত্ব সম্বন্ধে রি-ছোস-ঙ্গেস-দোন-র্গ্যা-ম্ত্শো গ্রন্থে বলা হয়েছে। এই গ্রন্থে শূন্যতা ও তথাগতগর্ভ সম্বন্ধে বিশ্লেষণ করা হয়েছে। এই বিশ্লেষণ পরবর্তীকালে জো-নাং ধর্মসম্প্রদায়ের গ্ঝান-স্তোং তত্ত্বের মূল ভিত্তি হিসেবে উঠে আসে। এই বিষয়ে দোল-পো-পা-শেস-রাব-র্গ্যাল-ম্ত্শানের চিন্তাভাবনা যোগাচার শিক্ষক অসঙ্গ ও বসুবন্ধুর দ্বারা প্রভাবিত ছিল। তিব্বতে দ্গে-লুগ্স ধর্মসম্প্রদায়ের দ্বারা জো-নাং ধর্মসম্প্রদায়ের বিহারগুলির অধিকারের দেড় শত বছর পূর্বেই এই গ্রন্থকে দ্গে-লুগ্স ধর্মসম্প্রদায়ের ভিক্ষুরা নিষিদ্ধ ঘোষণা করে দেন। Newland, Guy (1992). The Two Truths: in the Mādhyamika Philosophy of the Ge-luk-ba Order of Tibetan Buddhism. Ithaca, New York, USA: Snow Lion Publications. আইএসবিএন ০-৯৩৭৯৩৮-৭৯-৩, p.30 Jeffrey Hopkins (2006). Mountain Doctrine: Tibet's Fundamental Treatise on Other-Emptiness and the Buddha Matrix - by: Dolpopa, Jeffrey Hopkins, Snow Lion Publications, Hardcover, 832 Pages. আইএসবিএন ১-৫৫৯৩৯-২৩৮-X
নকিয়া এক্স

নকিয়া এক্স (ইংরেজি: Nokia X) নকিয়া কর্তৃক তৈরিকৃত একটি স্বল্প মূল্যের স্মার্টফোন। এই ফোনটিকে ২০১৪ সালের ২৪ ফেব্রুয়ারি নতুন নকিয়া এক্স ফ্যামিলির অংশ হিসেবে অবমুক্ত করা হয়। নকিয়া এক্স এনড্রয়েডের রুপান্তরিত সংস্করনে চলে। এতে গুগলের পরিবর্তে রয়েছে নকিয়া এবং মাইক্রোসফটের অ্যাপ্লিকেশন ও সেবা। নকিয়া এক্সে উইন্ডোজ ফোন এবং নকিয়ার আশা প্ল্যাটফর্মের সাথে সাদৃশ্যপূর্ণ কিছু বৈশিষ্ট্য রয়েছে। নকিয়া এক্স ডেভলপমেন্টের সময় নরম্যান্ডি, প্রোজেক্ট এন, আশা অন লিনাক্স প্রোজেক্ট এবং এমভিউ নামে পরিচিত ছিল। নিজেদের স্মার্টফোনের জন্য উইন্ডোজ ফোন অপারেটিং সিস্টেমকে বেছে নিলেও, নকিয়া অতীতে এনড্রয়েড অপারেটিং সিস্টেমের পরীক্ষা চালিয়েছে। এনড্রয়েড ২.৩ এ চালিত নকিয়া এন৯ এর কিছু চিত্র ২০১১ সালে ফাঁস হয়েছিল। সেগুলোকে আসল বলেও মনে করা হয়, কেননা স্টিভেন এলোপ মন্তব্য করেছিলেন যে নকিয়া অতীতে এনড্রয়েডও বিবেচনা করেছে। ২০১৩ সালের ১৩ সেপ্টেম্বর, নিউ ইয়র্ক টাইমসের লেখক নিক উইংফিল্ড প্রকাশ করেন যে নকিয়া তাদের লুমিয়া হার্ডওয়্যারে গুগলের এনড্রয়েড অপারেটিং সিস্টেমের পরীক্ষা চালাচ্ছে এবং 'আশা অন লিনাক্স' নামে পরিচিত তাদের দ্বিতীয় প্রকল্পে তারা গুগলের সেবাহীন এনড্রয়েডের একটি দ্বিখন্ডিত সংস্করণ ব্যবহার করছে। চীনা প্রযুক্তি বিষয়ক সাইট সিটি টেকনোলজি প্রকাশ করে যে, মাইক্রোসফটের সাথে নকিয়ার হ্যান্ডসেট বিভাগের সংযোজনের ঘোষণা দেওয়া সত্ত্বেও, প্রকল্পের উন্নয়ন নভেম্বর পর্যন্ত অব্যাহত ছিল এবং কোয়ালকম স্ন্যাপড্র্যাগন ২০০ ৮২২৫কিউ চিপ সংবলিত ১০,০০০ প্রোটোটাইপ ইউনিট ফক্সকন কর্তৃক নির্মিত হয়। Savov, Vlad (২৪ জুন ২০১১)। "Nokia's Android flirtations revealed"। Engadget.com। সংগ্রহের তারিখ ৪ জানুয়ারি ২০১৪।  Wingfield, Nick (১৩ সেপ্টেম্বর ২০১৩)। "Behind Microsoft Deal, the Specter of a Nokia Android Phone"। দ্য নিউ ইয়র্ক টাইমস। সংগ্রহের তারিখ ৪ জানুয়ারি ২০১৪।  Bielinis, Stasys (১৯ সেপ্টেম্বর ২০১৩)। "Nokia still working on Android phone, won't cancel until November. Foxconn already made 10K prototypes"। Unwired View। ২৬ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৪।  উইকিমিডিয়া কমন্সে নকিয়া এক্স সম্পর্কিত মিডিয়া দেখুন। Nokia X range of Android Devices
রাজধানী

রাজধানী একটি দেশ, রাজ্য, বা অঞ্চলের কেন্দ্রীয় শহর, যেখান থেকে দেশটির সরকার পরিচালিত হয়। সাধারণত রাজধানী শহরেই সংশ্লিষ্ট সরকারের সকল প্রকার সভা ও অধিবেশন ইত্যাদি অনুষ্ঠিত হয়ে থাকে এবং এটি সাধারণভাবে সংশ্লিষ্ট দেশের সরকার বা আইন দ্বারা সিদ্ধ থাকে। ক্ষেত্রবিশেষে দেশ বা রাজ্যের আইনসভা বিভিন্ন অঞ্চলে বিভক্ত থাকে। রাজধানী শব্দের ইংরেজি ক্যাপিটাল শব্দটি ল্যাটিন ক্যাপিট থেকে এসেছ যার অর্থ হল 'প্রধান'। এছাড়াও ইংরেজি ক্যাপিটাল শব্দটি আরো বিভিন্ন অর্থে ব্যবহার করা হয়ে থাকে। তবে বাংলায় রাজধানী বলতে কোনও দেশ বা রাষ্ট্রের কেন্দ্রীয় শহরকেই বোঝানো হয়ে থাকে। রাজধানী হতে হলে কোনও শহরকে রাষ্ট্রের সবচেয়ে বড় শহর না হলেও চলে, কিন্তু রাষ্ট্রটির সকল প্রশাসনিক কার্যক্রম উক্ত শহরকে ঘিরেই আবর্তিত হয়। ঐতিহাসিকভাবে কোনও রাষ্ট্রের প্রধান অর্থনৈতিক শহরটি সে দেশের গুরুত্বপূর্ণ শহর হিসেবে বিবেচিত হয় এবং দেশের প্রায় সকল অংশই অর্থনৈতিকভাবে সচ্ছল উক্ত শহরের উপর নির্ভরশীল থাকে। যেমন, প্রাচীন বাগদাদ, প্রাচীন এথেন্স ও লন্ডনসহ বিভিন্ন শহর ছিল সংশ্লিষ্ট দেশগুলির তৎকালীন অর্থনীতির প্রাণকেন্দ্র। তাই এ'সব শহরেই সকল প্রকার প্রশাসনিক কার্যক্রম কেন্দ্রীভূত ছিল। জাতীয় রাজধানীসমূহের তালিকা পুঁজিবাদ
সুইস গার্ড

সুইস গার্ড (লাতিন: Pontificia Cohors Helvetica; ইতালীয়: Guardia Svizzera Pontificia; জার্মান: Päpstliche Schweizergarde; ফরাসি: Garde suisse pontificale; রোমানশ: Guardia svizra papala) হলো পোপ এবং ভ্যাটিকান সিটির নিরাপত্তা এবং শৃঙ্খলা রক্ষায় নিয়োজিত নিয়মিত বাহিনী। ১৫০৫ সালে পোপ জুলিয়াস সুইস গার্ড গঠন করেন। ৬ জন কর্মকর্তা এবং ১১০ জন পুরুষ নিয়ে সুইস গার্ড কার্যক্রম পরিচালনা করে থাকে। শুধুমাত্র সুইজারল্যান্ডের নাগরিকরাই এতে যোগ দিতে পারেন এবং সর্বনিম্ন পদের গার্ডরা বিয়ে করতে পারেন না। গার্ডের পুরুষরা রঙীন বিশেষ এক ধরনের পোশাক পরেন যা মাইকেল এঞ্জেলোর নকশা অনুসারে তৈরি করা হয়। পঞ্চদশ থেকে অষ্টাদশ শতকের মধ্যে সুইস গার্ডের গঠন প্রক্রিয়া সম্পন্ন হয়। তখন সুইজারল্যান্ডের ভাড়াটে সেনাদল ইউরোপের সবচেয়ে দামী বাহিনী ছিল। এদের মধ্যে আবার সবচেয়ে বিখ্যাত ছিল ফরাসি সেনাবাহিনীর অন্তর্গত সুইস গার্ডরা। এরাই ১৭৯২ সালের ১০ আগস্ট ফরাসি বিপ্লবের সময় বিদ্রোহী সৈন্যদের আক্রমণ থেকে টুইলারি প্রাসাদ (Tuileries Palace) রক্ষা করে। তখন সুইস গার্ডের ৫০০ জন নিহত হয়, কিন্তু তাদের বিরত্ব স্বীকৃতি পায় যার প্রমাণ ১৮২১ সালে সুইজারল্যান্ডের লুসার্ন নগরীর একটি ফটকের বাইরে পাথর কেটে নির্মিত সিংহের ভাস্কর্য। ডেনিশ ভাস্কর বার্টেল থোরভাল্ডসেন এটির নকশা করেন। "Corpo della Guardia Svizzera Pontificia" [Corps of the Pontifical Swiss Guard]। Holy See Press Office। সংগ্রহের তারিখ ২০২৩-০৫-০৩।
মামনুন হাসান ইমন

মামনুন হাসান ইমন (সংক্ষেপে ইমন; জন্ম: ২৮ মে ১৯৮৩) হলেন একজন বাংলাদেশী চলচ্চিত্র অভিনেতা। ইমন তার কর্মজীবন শুরু করেন তৌকির আহমেদ পরিচালিত ২০০৭ সালে মুক্তিপ্রাপ্ত দারুচিনি দ্বীপ চলচ্চিত্রে অভিনয়ের মাধ্যমে। ইমন অভিনীত ২০১০ সালের গহিনে শব্দ ছবিতে অভিনয়ের জন্য ব্যাপক জনপ্রিয়তা অর্জন করেন। এই ছবিতে অসাধারণ অভিনয়ের জন্য তিনি বেশ কিছু পুরস্কার লাভ করেন; যেমন: ইন্টারন্যাশনাল ফিল্ম ফেস্টিভাল, সাউথ এশিয়ান ফিল্ম ফেস্টিভাল, এবং সাইলেন্ট রিভার ফিল্ম ফেস্টিভাল। এছাড়াও তিনি লালটিপ চলচ্চিত্রে অভিনয়ের জন্য ব্যাপক প্রশংসিত এবং আলোচিত হয়েছেন। ২০১৩ সালে বাংলাভিশন এর জন্য নির্মিত একটি রোমাঞ্চর গল্পের ভিত্তিতে তৈরী "ভ্যালেন্টাইন" শিরোনামের একটি নাটক এর শুটিং কাতারে অনুষ্ঠিত হয়। নাটকটিতে ইমন ছাড়া আরও অভিনয় করেছেন সারিকা, শাহনুর। এটি হল ইমন এবং সারিকার জুটির প্রথম নাটক। টিভি নাটক:- জেসমিন (২০১৫), না ভুলো না কোনদিন (২০১৬), ডাস্টবিন (২০১৬), তোমায় নিয়ে (২০১৭), নীল ঘুম (২০১৭), ভুল (২০১৮), স্যালুট স্যার (২০১৮), নদী চাইলে সাগর দিবো (২০১৮), মাটির ঘ্রাণ (২০১৮), ইন বিটুইন (২০১৯), ফেরা (২০১৯), অপেক্ষা (২০১৯), না বলা কথা (২০১০), কে আমার (২০২২), মিথ্যা তুমি সত্য তুমি (২০২২), মোহনার সেতু (২০২২)। দুই বোন (২০০৫) ভ্যালেন্টাইন (২০১৩) জেসমিন (২০১৫) না ভুলো না কোনদিন (২০১৬) ডাস্টবিন (২০১৬) তোমায় নিয়ে (২০১৭) নীল ঘুম (২০১৭) অভিমান (২০১৭) পোর্ট্রেট (২০১৮) ভুল (২০১৮) কাঁচ পোকরা (২০১৮) স্যালুট স্যার (২০১৮) নদী চাইলে সাগর দিব (২০১৮) মাটির ঘ্রাণ (২০১৮) ইন বিটুইন (২০১৯) ফেরা (২০১৯) অপেক্ষা (২০১৯) না বলা কথা (২০২০) কে আমার? (২০২২) কুকুর স্বভাব (২০২২) মিথ্যা তুমি সত্য তুমি (২০২২) মোহনার সেতু (২০২২) ইমন অভিনীত নাটকের তালিকা এইডা কপাল "Gohine Shobdo selected in Silent River Film Fest"। news.priyo.com। ১৬ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৩।  "EMON @ DS CAFE"। thedailystar। ১৬ মার্চ ২০১২। ২১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৩।  http://archive.prothom-alo.com/detail/date/2012-11-04/news/302668[স্থায়ীভাবে অকার্যকর সংযোগ] "বছর শেষে একগুচ্ছ সিনেমা"। প্রথম আলো। সংগ্রহের তারিখ ২০১৯-১১-১৫।  "মার্চে আসছে ইমন-মমর 'আগামীকাল'"। চ্যানেল আই অনলাইন। ২০১৯-১২-২৩। সংগ্রহের তারিখ ২০১৯-১২-২৩।  "১৮ হলে মুক্তি পেল নতুন ২ সিনেমা"। banglanews24.com। ২০২২-১২-২৩। সংগ্রহের তারিখ ২০২৩-০৫-২৭।  "প্রদান করা হলো 'ট্র্যাব অ্যাওয়ার্ড'"। বাংলানিউজটোয়েন্টিফোর.কম। ২৪ এপ্রিল ২০১২। সংগ্রহের তারিখ ১৬ মে ২০২০।  "প্রথম ভারত-বাংলাদেশ চলচ্চিত্র পুরস্কারের মঞ্চে ঢাকায় চাঁদের হাট, পেলেন কারা? দেখে নিন..."। এইসময়। ২২ অক্টোবর ২০১৯। সংগ্রহের তারিখ ২২ অক্টোবর ২০১৯।  উইকিমিডিয়া কমন্সে মামনুন হাসান ইমন সংক্রান্ত মিডিয়া রয়েছে। ইন্টারনেট মুভি ডেটাবেজে মামনুন হাসান ইমন (ইংরেজি) প্রবেশদ্বার:  জীবনী বাংলাদেশ চলচ্চিত্র
দেশ অনুযায়ী মোবাইল ফোন প্রস্তুতকারকদের তালিকা

এটি হল মোবাইল ফোন ব্র্যান্ডের তালিকা যে দেশ থেকে ব্র্যান্ডগুলি উৎপন্ন হয়েছে তার ভিত্তিতে সাজানো। বোল্ড প্রধান স্মার্টফোন ব্র্যান্ড বোঝায়। "QBell Sito Ufficiale: Tv, Monitor & Smart Devices"। QBell: Tv & Monitor Qvision, Qphone, Qwatch, Tablet (ইতালীয় ভাষায়)। সংগ্রহের তারিখ ২০২২-০৩-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hidis Srl - Distributions"। hidis.it। সংগ্রহের তারিখ ২০২২-০৩-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ""Связной" продал Explay"। সংগ্রহের তারিখ ১০ সেপ্টেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Welcome to SwishTech"। SwishTech। ৫ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) White, Ronald D. (২৩ ফেব্রুয়ারি ২০১৪)। "InfoSonics seeking name recognition in U.S."। The L.A. Times। সংগ্রহের তারিখ ২৭ ফেব্রুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rettung für Hagenuk in Berlin jetzt perfekt" [Hagenuk in Berlin finally rescued] (জার্মান ভাষায়)। Tagesspiegel। dpa। ২৫ জুন ১৯৯৮। সংগ্রহের তারিখ ৭ ফেব্রুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Berlin-based mobile phone production and Danish mobile phone development acquired by Telital, Kiel-based mobile phone production closed down. Okapia, Mobiles। "Okapia Mobile Bangladesh"। okapia-mobile.com। ২০২১-০২-০১ তারিখে মূল থেকে আর্কাইভ করা। সংগ্রহের তারিখ ২০২১-১০-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রবেশদ্বার:  প্রযুক্তি সূচিপত্র/তালিকা
অ্যালেক্স ডুলান

অ্যালেক্স ডুলান (ইংরেজি: Alex Doolan; জন্ম: ২৯ নভেম্বর, ১৯৮৫) তাসমানিয়া প্রদেশের লন্সেসটন এলাকায় জন্মগ্রহণকারী অস্ট্রেলীয় ক্রিকেটার। ঘরোয়া ক্রিকেটে তিনি তাসমানিয়া ও মেলবোর্ন রেনেগেডস দলের হয়ে খেলছেন। ক্লাব পর্যায়ে তিনি সাউথ হোবার্ট/স্ট্যান্ডি বে ক্রিকেট ক্লাবের অন্যতম সদস্য। তাসমানিয়া দলের হয়ে উত্তরোত্তর কৃতিত্ব প্রদর্শন করায় অস্ট্রেলিয়া ক্রিকেট দলের আঘাতপ্রাপ্ত খেলোয়াড়দের বিপরীতে তার অংশগ্রহণের সম্ভাবনা বেশ বেড়ে যায়। ২৯ ডিসেম্বর, ২০১৩ তারিখে অস্ট্রেলিয়া ক্রিকেট বোর্ড ঘোষণা করে যে, যদি অল-রাউন্ডার শেন ওয়াটসনের আঘাত সেড়ে না যায়, তাহলে সিডনি ক্রিকেট গ্রাউন্ডে অনুষ্ঠিত সফরকারী ইংল্যান্ড ক্রিকেট দলের বিপক্ষে অ্যাশেজ সিরিজের ৫ম ও সর্বশেষ টেস্টে ডুলান তার স্থলাভিষিক্ত হবেন। অবশেষে, ১২ ফেব্রুয়ারি, ২০১৪ তারিখে দক্ষিণ আফ্রিকায় অস্ট্রেলিয়া ক্রিকেট দলের সফরের ১ম টেস্টে তার টেস্ট অভিষেক ঘটে। Australia sent in, Doolan debuts, collect: 12 February, 2014, espncricinfo অস্ট্রেলিয়া জাতীয় ক্রিকেট দল ২০১৩-১৪ অ্যাশেজ সিরিজ শেন ওয়াটসন অ্যাশেজ http://www.espncricinfo.com/ci/content/player/233648.html ক্রিকেটআর্কাইভে অ্যালেক্স ডুলান (সদস্যতা প্রয়োজনীয়) (ইংরেজি)
স্থিরমতি

স্থিরমতি বা সারমতি বা ব্লো-গ্রোস-ব্রতান-পা (ওয়াইলি: blo gros brtan pa) ষষ্ঠ শতাব্দীর একজন ভারতীয় বৌদ্ধ পণ্ডিত ছিলেন। স্থিরমতি বর্তমান গুজরাতের বলাভি অঞ্চলে বসবাস করতেন, যদিও বেশ কিছু বছর নালন্দা বিশ্ববিদ্যালয়ে অতিবাহিত করেন। তিনি বসুবন্ধু ও অন্যান্য বৌদ্ধ পণ্ডিতদের কাশ্যপপরিবর্ত সহ অভিধর্ম ও যোগাচার সম্পর্কিত রচনাগুলির বিস্তারিত টীকাভাষ্য রচনা করার জন্য বিখ্যাত। জিকিদো তাকাসাকি ধর্মধাত্ববিশেষশাস্ত্র নামক গ্রন্থের সঙ্গে রত্নগোত্রবিভাগের তুলনা করে রত্নগোত্রবিভাগ গ্রন্থের টীকাভাষ্যের রচয়িতা হিসেবে স্থিরমতির নাম উল্লেখ করেছেন। "blo gros brta pa - RangjungYesheWiki"। DharmaDictionary.net। সংগ্রহের তারিখ ২০০৮-০২-২৯।  Takasaki, Jikido (1966). A Study on the Ratnagotravibhāga (Uttaratantra) Being a Treatise on the Tathāgatagarbha Theory of Mahāyāna Buddhism (Rome Oriental Series 33). Rome: Istituto Italiano per il Medio ed Estremo Oriente
আটপাড়া উপজেলা

আটপাড়া উপজেলা বাংলাদেশের নেত্রকোণা জেলার একটি প্রশাসনিক এলাকা। আটপাড়া উপজেলার উত্তরে বারহাট্টা উপজেলা, দক্ষিণ কেন্দুয়া উপজেলা ও মদন উপজেলা, পূর্বে খালিয়াজুড়ি উপজেলা, মোহনগঞ্জ উপজেলা, পশ্চিমে নেত্রকোণা সদর উপজেলা। আটপাড়া উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম আটপাড়া থানার আওতাধীন। ইউনিয়নসমূহ: ১নং স্বরমুশিয়া ২নং শুনই ৩নং লুনেশ্বর ৪নং বানিয়াজান ৫নং তেলিগাতী ৬নং দুওজ ৭নং সুখারী আটপাড়া থানার প্রশাসনিক কার্যক্রম প্রথমে নেত্রকোণা সদর থেকে পরে বারহাট্টা থানা থেকে পরিচালনা করা হয়। ১৯১৭ সালের ২১ আগস্ট থেকে আটপাড়া থানার কার্যক্রম শুরু হয়। ১৯৬২ সাল থেকে আটপাড়া সার্কেল উন্নয়ন কার্যক্রম বারহাট্টা থানা থেকে চালানো হয়। ১৯৬৪ সাল থেকে আটপাড়ার কার্যালয় স্থাপন করে এটি কার্যক্রম শুরু করে। বাংলাদেশ স্বাধীনতার পর জুলাই ১৯৮৩ সালে আটপাড়া কে উপজেলায় রূপান্তর করা হয়। এখানের মোট জনসংখ্যা ১,৩২,৪৪০ জন। শিক্ষার হার:৩৯% আটপাড়া উপজেলায় ৩টি কলেজ ও ২টি উন্নত মানের মাদ্রাসা রয়েছে। (১)তেলিগাতী সরকারি ডিগ্রী কলেজ। স্থাপিত:১৯৬৮খ্রী:। (২) আটপাড়া ডিগ্রী কলেজ। স্থাপিত:১৯৮৫খ্রী:। আটপাড়া উপজেলা মূলত কৃষি নির্ভর। যোগেন্দ্রনাথ চক্রবর্তী - ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব এবং বিপ্লবী। অখিল পাল - বাংলাদেশের খ্যাতিমান ভাস্কর ও শিল্পী। খালেকদাদ চৌধুরী - বিশিষ্ট সাহিত্যিক। আব্দুল খালেক - সংসদ সদস্য ও মুক্তিযোদ্ধা। খাদিজা আমিন- প্রাক্তন সংসদ সদস্য। নুরুল আমিন তালুকদার- প্রাক্তন সংসদ সদস্য। মনজুর কাদের কোরাইশী - প্রাক্তন জাতীয় সংসদ সদস্য। হেলাল হাফিজ - কবি ও সাংবাদিক কাহ্নপাদ - আদী যুগের কবি। মোসলেহউদ্দিন আহমেদ:বীর প্রতীক প্রদীপ রঞ্জন চক্রবর্তী -অবসর প্রাপ্ত সচিব ও বর্তমানে তিনি বাংলাদেশ প্রতিযোগিতা কমিশনের চেয়ারপার্সনের দায়িত্ব পালন করছেন। হেলালুজ্জামান - বীর প্রতীক খেতাবপ্রাপ্ত মুক্তিযোদ্ধা। বর্তমান উপজেলা চেয়ারম্যান হাজী খায়রুল ইসলাম। সাংবাদিকদের নাম ১/ আরিয়ান হাসান অলি (বিডি নিউজ) নেত্রকোনা বাংলাদেশ জাতীয় তথ্য বাতায়ন (জুন ২০১৪)। "এক নজরে আটপাড়া"। গণপ্রজাতন্ত্রী বাংলাদেশ সরকার। সংগ্রহের তারিখ ১০ জুলাই ২০১৫। [স্থায়ীভাবে অকার্যকর সংযোগ] "এক নজরে আটপাড়া"। atpara.netrokona.gov.bd। জাতীয় তথ্য বাতায়ন। ১১ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০২০।  আরিয়ান, আরিয়ান হাসান অলি বাংগালী (০৯/০৫/১৯)। [https bd news.com "bd news com"] |ইউআরএল= এর মান পরীক্ষা করুন (সাহায্য)। bd news। সংগ্রহের তারিখ ০৯/০৫/১৯।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) বাংলাপিডিয়ায় আটপাড়া উপজেলা